open-index/open-wikipedia-markdown huggingface dataset:
François Englert

She fishigagh sheiltynagh Belgagh as lauryssagh aundyr Nobel y vlein 2013 eh **François, Baron Englert** (ruggit er 6 Sauin 1932).

She olloo ny haaue ec Université libre de Bruxelles (ULB) eh Engelbert, raad t'eh ny oltey jeh Service de Physique Théorique. Chammah's shen, she Olloo Sackler rere Pointeil Er-lheh ayns Scoill y Fishig as y Rollageydys ec Ollooscoill Tel Aviv as oltey Undinys ny Studeyryssyn Quantum ec Ollooscoill Chapman ayns California. Chossyn eh Aundyr J.&nbsp;J.&nbsp;Sakurai son Fishig Vreneenagh Heiltynagh ayns 2010 marish Gerry Guralnik, C.&nbsp;R.&nbsp;Hagen, Tom Kibble, Peter Higgs, as Robert Brout, Aundyr Wolf 'sy Fishig ayns 2004 (marish Brout as Higgs) as Aundyr Ard-Vree as Breneenyn jeh'n Çheshaght Fishigagh Oarpagh (marish Brout as Higgs) ayns 1997 son yn obbrinaght ta unnaneyssey eddyr-obbraghyn giare- as foddey-reaynagh liorish gientyn bosonyn vaghtoor mooar-howsagh.

Ta Englert er ny chur rish fishig staydraaoil, sheiltynys y vagher quantum, tuinney-oaylleeaght, sheiltynys streng as far-ymhayrn.

## Imraaghyn

## Kianglaghyn magh

* Ynnyd-eggey persoonagh François Englert
Charles Dow

She earisheyr Americaanagh va **Charles Henry Dow** (6 Sauin 1851 – 4 Nollick 1902). She eshyn ren co-vunnaghey Dow Jones & Company marish Edward Jones as Charles Bergstresser.

Chammah's shen, ren Dow co-vunnaghey *[[The Wall Street Journal]]*, haink er dy ve coontit myr fer jeh ny clouyn argidoil smoo ammyssit er y theihll. Ren eh ynlaghey yn Dow Jones Industrial Average myr ayrn jeh'n ronsaghey magh echey ayns gleashaghtyn traghtee. Lhiassee eh straih reillyn er tushtey as oltscarrey obbraghey traghtee haink er dy ve enmyssit sheiltynys Dow, bunneydys yn oltscarrey çhaghnoil.

## Imraaghyn
Emma Stone

She aghteyr Americaanagh ee **Emily Jean Stone** (ruggit er 6 Sauin 1988), ta goll er enney dy keirdagh myr **Emma Stone**. T'ee er ny gheddyn ram accolaidyn, goaill stiagh Aundyr Academy, BAFTA, as Aundyr Golden Globe. Ayns 2017, she ish va'n ben-aghteyr smoo eeckit er y theihll as v'ee enmyssit ec yn earishlioar *[[Time (earishlioar)|Time]]* myr nane jeh ny 100 deiney smoo cummaghtagh 'sy dowan.

Va Stone ruggit as troggit ayns Scottsdale, Arizona, as hoshee ee cloie tra v'ee ny paitçhey ayns gientyn theateragh yn obbyr *[[The Wind in the Willows]]* ayns 2000. Tra v'ee ny jeigeyr, darree ee dys Los Angeles as ren ee e toshiaght çhellveeish ayns *[[The New Partridge Family|In Search of the New Partridge Family]]* (2004), claare rieughagh nagh row jeant echey agh un episode neu-chreckit. Lurg paartyn çhellveeish beggey, chloie ee ayns filmyn aittys jeigeyr, lheid as *[[Superbad (fillym)|Superbad]]* (2007), *[[Zombieland]]* (2009), as *[[Easy A]]* (2010). Son y fillym jerrinagh, chossyn ee enmyssaght son Aundyr Golden Globe son y Ven-aghteyr Share. Lurg y vrishey-magh shen, va paartyn co-hassooagh eck 'syn aittys romansagh *[[Crazy, Stupid, Love]]* (2011) as 'sy drama shennearish *[[The Help (fillym)|The Help]]* (2011), as hooar ee enney ny s'lhea myr Gwen Stacy 'sy fillym far-feniagh *[[The Amazing Spider-Man (fillym 2012)|The Amazing Spider-Man]]* (2012) as y fillym eiyrtyssagh ayns 2014.

Ayns 2014, chloie Stone deyrsnagh druggey slaanit 'sy doo-aittys *[[Birdman (fillym)|Birdman]]*, chossyn j'ee enmyssaght son Aundyr Academy son y Ven-aghteyr Co-hassooagh Share, as ren ee e toshiaght er Broadway myr Sally Bowles ayns aavioghey yn obbyr chiaullee *[[Cabaret (cloie kiaullee)|Cabaret]]*. Chossyn ee Aundyr Academy son y Ven-aghteyr Share son e paart myr aghteyr yeearree 'sy fillym kiaullee romansagh *[[La La Land]]* (2016). Hooar ee e trass enmyssaght son Aundyr Academy son e paart myr Abigail Masham 'sy drama aittys shenndeeagh *[[The Favourite]]* (2018). Lurg paart toshee 'sy vyn-straih doo-aittys *[[Maniac (myn-straih)|Maniac]]* (2018) liorish Netflix, ren ee injillaghey e lught obbyr, cloie 'sy fillym eiyrtyssagh ** (2019) as 'syn aittys kimmeeys *[[Cruella (fillym)|Cruella]]* (2021). 

Ta Stone poost rish y screeudeyr as yn aghteyr Dave McCary, as ta neen eck lesh.

## Imraaghyn

## Kianglaghyn magh

*
Elena-Gabriela Ruse

She leddogeyr Romaanagh ee **Elena-Gabriela Ruse** (ruggit er 6 Sauin 1997). Ta rhenkyn WTA eck er 51 ayns leddoge singil as 55 ayns leddoge dooblagh. Chossyn ee e chied enmys singil er Turrys WTA ec Feniaghtys Foshlit Oarpagh Hamburg ayns 2021. Chammah's shen, t'ee er ny chosney shey enmyssyn singil as jeih enmyssyn dooblagh er yn ITF Women's World Tennis Tour.

## Kianglaghyn magh

* 
* 
* 
*
Courteney Cox

She aghteyr as jantagh fillym Americaanagh ee **Courteney Bass Cox** (**Courteney Cox Arquette** hannah; ruggit er 15 Mean Souree 1964). Haink enney eddyr-ashoonagh urree son e paart toshee myr Monica Geller 'sy sitcom *[[Friends]]* liorish NBC, hie magh er scaalheaney eddyr 1994 as 2004. Kyndagh rish e cloie 'sy straih, chossyn ee shiaght enmyssaghtyn son Aundyryn y Screen Actors Guild, as chossyn ee un aundyr ny mast'oc. Hooar ee ny smoo enney son e paart myr Gale Weathers 'sy straih fillym atçhim *[[Scream (kiartys dellal)|Scream]]* (1996–jiu). Chammah's shen, chloie ee Lauren Miller 'sy sitcom *[[Family Ties]]* (1987–1989) liorish NBC, Lucy Spiller sy straih drama *[[Dirt (TV series)|Dirt]]* (2007–2008) liorish FX, as Jules Cobb 'sy sitcom *[[Cougar Town]]* (2009–2015) liorish ABC/TBS. Son e paart ayns *Cougar Town* chossyn ee enmyssaghtyn son Aundyryn Golden Globe as Critics' Choice.

Ta filmyn elley Cox goaill stiagh y fillym fansee jantys *[[Masters of the Universe (fillym)|Masters of the Universe]]* (1987), y fillym aittys *[[Ace Ventura: Pet Detective]]* (1994), y fillym aittys bioghit *[[Barnyard (fillym)|Barnyard]]* (2006), y fillym fansee aittys *[[Bedtime Stories (s)cannane|Bedtime Stories]]* (2008), as y fillym drama seyr *[[Mothers and Daughters (fillym 2016)|Mothers and Daughters]]* (2016). She lhee yn colught gientyn Coquette Productions, va crooit eck as ec e aa-heshey David Arquette. Ren ee obbraghey chammah myr stiureyder er e sitcom *Cougar Town*, y fillym drama çhellveeish *[[TalhotBlond (fillym 2012)|TalhotBlond]]* (2012), as y fillym drama doo-aittys *[[Just Before I Go]]* (2014).

## Imraaghyn

## Kianglaghyn magh

* 
*
Matt LeBlanc

She aghteyr Americaanagh eh **Matthew Steven LeBlanc** (ruggit er 25 Jerrey Souree 1967). Hooar eh enney eddyr-ashoonagh son e phaart myr Joey Tribbiani 'sy sitcom *[[Friends]]* liorish NBC as 'sy fo-straih echey, *[[Joey (straih hellveeish)|Joey]]*. Son yn obbyr echey er *Friends*, hooar LeBlanc tree enmyssaghtyn ec Aundyryn Primetime Emmy. Chloie eh lhieggan far-skeealagh jeh hene ayns *[[Episodes (straih hellveeish)|Episodes]]* (2011–2017), raad chossyn eh Aundyr Golden Globe as hooar eh kiare enmyssaghtyn elley son Aundyryn Emmy. Ren eh co-hebbal ''Top Gear'' eddyr 2016 as 2019. Voish 2016 derrey 2020, chloie eh Adam Burns 'sy sitcom *[[Man with a Plan (straih hellveeish)|Man with a Plan]]* liorish CBS.

## Kianglaghyn magh

* 
*
David Schwimmer

She aghteyr, fer aitt, stiureyder, as gienteyder fillym Americaanagh eh **David Lawrence Schwimmer** (ruggit er 2 Sauin 1966). Hooar eh enney dowanagh tra ren eh cloie Ross Geller 'sy sitcom *[[Friends]]*, raad hooar eh Aundyr y Screen Actors Guild as enmyssaght son Aundyr Primetime Emmy son yn Aghteyr Co-hassooagh Ard-yindyssagh ayns Straih Aittys ayns 1995. Tra v'eh foast cloie ayns *Friends*, va'n chied phaart fillym toshee echey ayns *[[The Pallbearer]]* (1996), as lurg shen haink paartyn ayns *[[Kissing a Fool]]*, *[[Six Days, Seven Nights]]*, *[[Apt Pupil (fillym)|Apt Pupil]]* (1998), as *[[Picking Up the Pieces (fillym)|Picking Up the Pieces]]* (2000). Lurg shen, v'eh reiht dy chloie 'sy vyn-straih *[[Band of Brothers (myn-straih)|Band of Brothers]]* (2001) myr Herbert Sobel.

## Imraaghyn

## Kianglaghyn magh

*
Tamilish

Ta'n **Tamilish** ( *Tamiḻ* ) ny çhengey Ghravidagh chlassicagh ta goll er loayrt ec ny Tamilee 'syn Aishey Yiass. Ta staydys oikoil ec y Tamilish 'sy steat Injinagh Tamil Nadu, ayns ny çheeraghyn Sri Lanka as Singapore, as 'sy Thalloo Unnaneys Puducherry. Ta'n Tamilish goll er loayrt chammah ec mynlee ayns ny kiare steatyn Injinagh Kerala, Karnataka, Andhra Pradesh as Telangana, as 'sy Thalloo Unnaneys Ellanyn Andaman as Nicobar. T'ee goll er loayrt ec eebyrtys ny Tamilee ayns ram çheeraghyn, goaill stiagh y Valaysia, Myanmar, yn Affrick Yiass, y Reeriaght Unnaneysit, as ny Steatyn Unnaneysit. Ta'n Tamilish goll er loayrt chammah ec Mooree Sri Lanka. She nane jeh'n 22 hengey skedjallit ayns Bunraght yn Injey as she yn Tamilish va rang-oardit myr çhengey chlassicagh yn Injey.
Chernivtsi

She caayr 'syn ard shenndeeagh Bukovina, ta goll er rheynn magh jiu harrish joaraghyn y Romaan as yn Ookraan, eh **Chernivtsi** (; ). Ta'n chaayr soit er bollagh heose yn awin Prut 'syn Ookraan Heear Yiass. She balley reiragh Ard Chernivtsi, Baljaght valjagh Chernivtsi, as Wheiggey Chernivtsi t'ayn. Ta  deiney cummal ayn.

## Imraaghyn
Letícia Bufoni

She skyrreyder boayrd straiddey keirdey Brasseelagh-Americaanagh ee **Letícia Bufoni e Silva** (ruggit er 13 Averil 1993). She cosneyder shey keayrtyn boyn airhey yn X Games t'ee.

## Imraaghyn

## Kianglaghyn magh
* 
* 
*
Tiffany Stanley

She aghteyr, craishteyder, as persoonid meanyn sheshoil Yernagh ee **Tiffany Stanley** (ruggit er 9 Jerrey Geuree 1988). Ta enney urree son e paartyn ayns ny scannaneyn *Killer Camera Monsters* (2020), *Chasing Molly* (2019) as *The Bowels* (2018). Chammah's yn obbyr eck cloie ayns scannaneyn, she co-streeuder v'ee ayns Miss Universe Ireland ayns 2010.

Va Stanley ruggit ayns Lunnin agh darree ee dys Coontae Cheeil Darey tra v'ee foast aeg. 

## Kianglaghyn magh

*
*
Anhelina Kalinina

She leddogeyr keirdey Ookraanagh ee **Anhelina Serhiyivna Kalinina** (; ruggit er 7 Toshiaght Arree 1997). Ta Kalinina er ny chosney 15 enmyssyn singylyn as tree enmys dooblagh er yn ITF Women's World Tennis Tour. Er 27 Mean SoureeJune 2022, ren ee roshtyn 34 er ny rhenkyn dowanagh, y boayl s'yrjey eck ayns ny singylyn.

## Kianglaghyn magh
Queiggey Chernivtsi

She queiggey 'syn Ookraan heear eh **Queiggey Chernivtsi** ( *Chernivets’ka oblast’*) ny **Chernivechchyna** (Ookraanish: ) myr t'eh enmyssit dy mennick. She Chernivtsi y balley reiragh.

## Imraaghyn
Eileen (arraneyder Ookraanagh)

She **Eileen** yn ennym keirdey er y çhyndaader, y screeudeyr blog, as yn arraneyder Ookraanagh **Olena Androsova** (; ruggit er 30 Mean Fouyir 1988 ayns Rivne).

## Beashnys
Dirree Eileen magh ass Colleish Ostroh yn Ollooscoill Ashoonagh as ren ee obbraghey feie tammylt myr çhyndaader.

Er 4 Mean Fouyir 2021 ren ee goaill ayrn 'sy feailley cultooragh theayagh Comic Con Ukraine ayns Kyiv.

Ec toshiaght Yerrey Fouyir 2022, va ny smoo na 167,000 eiyrtyssee eck er YouTube.

## Imraaghyn

## Kianglaghyn magh
Ed Harris

She aghteyr as jantagh fillym Americaanagh eh **Edward Allen Harris** (ruggit er 28 Sauin 1950). Ta e chloiaghyn ayns *[[Apollo 13 (fillym)|Apollo 13]]* (1995), *[[The Truman Show]]* (1998), *[[Pollock (fillym)|Pollock]]* (2000), as *[[The Hours (fillym)|The Hours]]* (2002) er ny chosney da moylley cremeydagh as enmyssaghtyn son Aundyryn Academy.

Ta Harris er ny chloie paartyn toshee as co-hassooagh, goaill stiagh paartyn ayns *[[The Right Stuff (fillym)|The Right Stuff]]* (1983), *[[The Abyss]]* (1989), *[[State of Grace (fillym 1990)|State of Grace]]* (1990), *[[Glengarry Glen Ross (fillym)|Glengarry Glen Ross]]* (1992), *[[The Firm (fillym 1993)|The Firm]]* (1993), *[[Nixon (fillym)|Nixon]]* (1995), *[[The Rock (fillym)|The Rock]]* (1996), *[[Stepmom (fillym 1998)|Stepmom]]* (1998), *[[A Beautiful Mind (fillym)|A Beautiful Mind]]* (2001), *[[Enemy at the Gates]]* (2001), *[[A History of Violence]]* (2005), *[[Gone Baby Gone]]* (2007), *[[Snowpiercer]]* (2013), *[[Mother!]]* (2017), as *[[The Lost Daughter]]* (2021). Chammah's shen, stiur Harris ny filmyn *Pollock* as *[[Appaloosa (fillym)|Appaloosa]]* (2008).

Er y çhellveeish, ta enney er Harris son e phaartyn myr Miles Roby 'sy vyn-straih *[[Empire Falls (myn-straih)|Empire Falls]]* (2005) as myr Shannadeyr ny Steatyn Unnaneysit John McCain 'sy fillym çhellveeish *[[Game Change (fillym)|Game Change]]* (2012) raad chossyn eh Aundyr Golden Globe son yn Aghteyr Co-hassooagh Share - Straih, Myn-straih ny Fillym Çhellveeish. T'eh cloie y Man in Black 'sy straih Heear far-skeealaght heanse *[[Westworld (straih hellveeish)|Westworld]]* (2016–2022) liorish HBO t'er ny chossyn da enmyssaght son Aundyr Primetime Emmy son yn Aghteyr Toshee Ard-yindyssagh ayns Straih Drama.

## Kianglaghyn magh

*
Robert Falcon Scott

Va'n Captan **Robert Falcon Scott** (6 Mean Souree 1868&nbsp;– c. 29 Mayrnt 1912) ny offishear Goaldagh 'sy Lhuingys Chaggee Reeoil as ny ronseyder ren stiurey daa hurrys dys ardjyn yn Antarctagh: turrys ''Discovery'' eddyr 1901 as 1904 as turrys meechronneydagh ''Terra Nova'' eddyr 1910 as 1913. Er y chied hurrys, ren eh recortys jiass noa erreish da shooyl dys y dowan-lheead 82°S as ren eh ronsaghey magh Ard-chlaare yn Antarctagh raad dy vel Ard y Jiass ny hoie. Er y nah hurrys, stiur Scott skimmee queig sleih ren roshtyn Ard y Jiass er 17 Jerrey Geuree 1912, ny sloo na queig shiaghtinyn lurg turrys Ard Jiass Amundsen.

Daill quaiyl marish skimmee voddey cho-hassooagh voish y vun-champ, gyn bwooise da saraghyn screeuit Scott. As ad 162 veeilley (261&nbsp;km) voish y vun-champ ec Kione Hut as mysh 12.5 veeilley (20&nbsp;km) voish y chied stoyr elley, hooar Scott as e skimmee baase. Tra dy row kirp Scott as e skimmee feddynit magh, v'ad ayns shelloo ny chied fossylyn Antarctagh va feddynit magh rieau. V'eh reaghit dy row ny fossylyn shen çheet ass y villey *[[Glossopteris]]* as ren ad shickyraghey dy nee mooar-rheynn cheylljagh va kianglt rish mooar-rheynnyn elley va'n Antarctagh.

Roish my row Scott pointit yn turrys *Discovery* y stiurey, va coorse bea echey myr offishear lhuingyssagh 'sy Lhuingys Chaggee Reeoil. Ayns 1899 haink eh quail y Reejerey Clements Markham, eaghtyrane y Çheshaght Heer-oaylleeagh Reeoil raad ren eh feddyn magh er turrys Antarctagh plannit. Chur eh rish dy arryltagh y turrys shen y stiurey. Lurg y cheim shen, haink er dy ve kianglt dy neuscartagh rish yn Antarctagh, red v'eh çhymnit rish feie yn 12 blein yerrinagh jeh'n vea echey.

Lurg naight e vaaish, haink er Scott dy ve kelloorit myr feniagh, red ta ry-akin ayns earroo ny lhiaghtyn va troggit seose harrish y Reeriaght Unnaneysit. Ansherbee, ayns ny jeihaghtyn jeianagh jeh'n 20oo eash, dirree feyshtyn magh bentyn rish e chooieys as e ambee. Ta traghteyryn 'sy 21d eash jeeaghyn er Scott ny smoo jarrooagh erreish daue feddyn magh dy duitt y çhiassid ny sloo na −40 °C (−40 °F) ayns Mee Vayrnt 1912, as erreish daue feddyn magh oardee screeuit Scott raad ren eh sarey ny fwirranyn moddee çheet ny whaiyl as cur cooney da er y turrys er ash

## Imraaghyn

## Kianglaghyn magh
Percival Lowell

She delleyder, ughtar, maddaghteyr, as rollageyder Americaanagh va **Percival Lowell** (13 Mayrnt 1855 – 12 Sauin 1916). Ta enney mie er son cur rish y çheiltynys dy row ammyryn er Mart, as ren eh yrjaghey as cur rish sheiltynyssyn y nuyoo planaid çheusthie jeh Corys ny Greinney. Chur eh Reayrtlann Lowell er bun ayns Flagstaff, Arizona, as ren eh cur er bun toshiaght yn eiyrtys chur rish feddyn magh Pluto 14 bleeaney lurg e vaaish.

## Kianglaghyn magh

* Reayrtlann Lowell
* BBC Science: Percival Lowell
Thomas Fairfax

She politickeyr, gineraal, as ard-anneyder Parlamaidagh cayr Caggey Theayagh Hostyn va **Thomas Fairfax, 3oo Çhiarn voish Cameron** (17 Jerrey Geuree 1612 &ndash; 12 Sauin 1671), ta goll er enney chammah myr y **Reejerey Thomas Fairfax**. She anneyder jesh-laueagh as schleioil va Fairfax, as stiur eh y Pharlamaid dys ram barriaghtyn, dy ladoosagh ayns Cah Naseby, raad haink er dy ve ny reiltagh caggee breeoil er Sostyn. Ansherbee, harrish tammylt cheau yn curmeydagh echey, Oliver Cromwell, scaa harrish, as eh ny smoo jesh-laueagh as fraueoilagh 'sy jantyssyn echey noi Çhalse I. Haink er Fairfax dy ve neuvaynrey rish reill Cromwell as ren jiooldey er ard ayrn y ghoaill ayns cooishyn leigh taishbynagh Cromwell. Lurg tammylt, dirree eh ass as ren eh faagail y çheer ayns laueyn Cromwell. Kyndagh rish shen, chammah's e stiurey er y vagher caggee as e phaart ayns Aachroo y vonarkaght lurg baase Cromwell, v'eh seyrit voish yn aayeeilley va bronnit er ram toshee yn irree magh.
Skelloo Rioee Ross

She **Skelloo Rioee Ross** ny skelloo rioee smoo 'syn Antarctagh. As eh mysh 800 km (500 mi) er lheead, t'eh cha mooar as y Rank). T'eh keeadyn dy veaderyn er çheeid. Ta'n eddin begnagh jeeragh rish y vooir mysh 600 km (370 mi) er lhiurid as eddyr 15 as 50 m (eddyr 50 as 160 trieyn) er yrjid harrish laare yn ushtey. Ta 90 'sy cheead jeh'n rio er snaue soit fo laare yn ushtey, ansherbee.

Ta'n chooid smoo jeh Skelloo Rioee Ross soit ayns Croghane Ross ta aggyrtit ec y Teelynn Noa. T'eh snaue ayns, as coodaghey, ayrn mooar jeh Mooir Ross as slanid Roosevelt Island ta ny hoie ayns shiar Vooir Ross.

Ta'n skelloo rioee geddyn yn ennym echey voish y Reejerey James Clark Ross, ren feddyn magh eh er 28 Jerrey Geuree 1841. Va'n ennym "Y Cagliagh" currit er hoshiaght, marish marenmyn eigsoylagh goaill stiagh "**Y Cagliagh Mooar Rioee**", er yn oyr dy chur eh lhiettrimys er y çhiaulley my yiass. Chur Ross sheese yn eddin rioee er caslyssyn-çheerey goll shiar dys 160°&nbsp;W. Ayns 1947, ren y U.S. Board on Geographic Names cur yn ennym "Ross Shelf Ice" er y chummey thallooyn shoh as v'eh soilshit magh 'sy *U.S. Antarctic Gazetteer* bunneydagh. Ayns Jerrey Geuree&nbsp;1953, va'n ennym ceaghlit dys "Ross Ice Shelf"; ennym va soilshit magh ayns 1956.

## Imraaghyn

## Kianglaghyn magh
Spaainee

She possan kynneeagh Romanagh dooghyssagh da'n Spaainey ad ny **Spaainee**. Çheusthie jeh'n Spaainey hene, shymmey enney ashoonagh as ardjynagh ta ayns ta aahoilshaghey shennaghys cramp y çheer, goaill stiagh shiartanse dy hengaghyn dooghyssagh as sluightyn y Ladjyn. She Spaainish y çhengey smoo as yn un hengey lesh staydys oikoil er bun ashoonagh er feie yn çheer.

Ta çhengaghyn ardjynagh mooarey goaill stiagh y Vascish, y Chataloanish, as y Ghaleeshish, mastey çhengaghyn ardjynagh elley. Ta pobbylyn ennagh çheumooie jeh'n Spaainey geddyn nyn gultooryn voish sluightee yn eebyrtys Spaainagh, goaill stiagh America Spaainagh er lheh.

## Imraaghyn
Ludovico Carracci

She peinteyr, etçheyder, as jantagh prentyn Iddaalagh va **Ludovico** (ny **Lodovico**) **Carracci**  (21 Averil 1555 &ndash; 13 Sauin 1619). She peinteyr jeh'n eash Varockagh va ruggit ayns Bologna v'eh. Ta ny h-obbraghyn echey soilshit liorish teaym niartal er ny hroggal liorish cowraghyn lheeadagh as soilshey lossanagh ta croo ennaghtyn annymagh. T'ad treishtit lesh aavioghey yn ellyn Iddaalagh as ellynyn fresco er lheh va jeant lesh y Vanneraght formoil. Hooar eh baase ayns Bologna ayns 1619.He died in Bologna in 1619.

## Kianglaghyn magh
Screeudeyr

Ta **screeudeyr** çheet er peiagh ta gymmydey focklyn screeuit ayns modyn screeuee as keirdeeaghtyn eigsoylagh son eieyn y chur. Ta screeudeyryn gientyn caghlaaghyn cummey yn ellyn lettyragh as y screeudeyrys crootagh lhied as noaskeealyn, giare-skeealyn, lioaryn, feeleeaght, lettyraght hroailt, cloiaghyn, scaa-chloiaghyn, çhelle-chloiaghyn, arraneyn, traaghtyn, as ram tuarastyllyn as artyn naight foddee ve anaasagh da'n theay. Ta teksyn er ny hoilshaghey magh harrish reamys lheeadagh jeh meanyn. Screeudeyryn schleioil ta gymmydey glare dy mie son eieyn y chur, t'ad dy mennick cur dy mooar rish cooid chultooragh sheshaghtyn.

Ta'n enmys "screeudeyr" ymmydit ayns ny h-ellynyn as 'sy chiaull chammah, lheid as "screeudeyr arrane" ny "scaa-screeudeyr", agh ta "screeudeyr" liorish hene çheet er crooaght y çhengey screeuit.

## Imraaghyn

## Kianglaghyn magh
Adria Arjona

She ben-aghteyr ta bunnit ayns ny Steatyn Unnaneysit ee **Adria Arjona Torres** (ruggit er 25 Averil 1992). Ta enney mie urree son e paart myr Dorothy Gale ayns *[[Emerald City (straih hellveeish)|Emerald City]]* (2017) as myr Anathema Device ayns *[[Good Omens (straih hellveeish)|Good Omens]]* (2019). T'ee er ny chloie paartyn co-hassooagh ayns ny scannaneyn *[[Pacific Rim: Uprising]]* (2018), *[[Life of the Party (fillym 2018)|Life of the Party]]* (2018), ''Triple Frontier'' (2019), ''6 Underground'' (2019) as *[[Morbius (fillym)|Morbius]]* (2022).

## Kianglaghyn magh

*
Ughtar

Ta **ughtar** çheet er screeudeyr lioar, art, cloie, ny obbyr elley screeuit. 

Dy cadjin, she unnane y chied hellooder er coip-chiart as y peiagh chroo yn obbyr, i.e. yn ughtar. My row yn obbyr crooit ec ny smoo na un pheiagh, t'eh coontit dy vel co-ughtarys ayn. Ta leighyn coip-chiart anchasley voish boayl dys boayl. Myr sampleyr, ta Oik Choip-chiart ny Steatyn Unnaneysit cur sheese er y choip-chiart myr "cummey coadee er ny chiarail liorish leighyn ny Steatyn Unnaneysit (enmys 17, Reill ny SU) cour ughtaryn er 'obbraghyn bunneydagh yn ughtarys.'"

## Imraaghyn
Caashey Cheshire

She caashey trome, çhiu, as kinneigagh eh **caashey Cheshire**. T'eh jeant 'sy choontae Sostynagh Cheshire as kiare coondaeghyn gerroil, Sir Ddinbych as Sir y Fflint ayns Bretyn as Shropshire as Staffordshire ayns Sostyn.
Fillym atçhim

She shaanrey fillym ta geearree aggle ny feoh y chur er y lught fakinagh son cooishyn eunysseyrys eh **fillym atçhim** ny **scannane atçhim**.

Ta filmyn atçhim dy mennick ronsaghey magh er cooishyn dooey as foddee ad dellal rish cooishyn foilljagh. Ta troghyn as cooishyn mooarey yn çhaanrey goaill stiagh beishtyn, taghyrtyn jee-launyssagh, as credjueyn crauee ny çheerey. T'eh er ny ve taishbynit dy vel çhaghnyssyn fillymagh brasnaghey freggyrtyn shicklaagagh 'sy lught fakinagh.

## Imraaghyn

## Kianglaghyn magh

*Shaanrey atçhim er IMDb
Skeeal appee

Ayns studeyryssyn shaanrey, ta **skeeal appee** çheet er shaanrey lettyraght, theater, fillym, as gamman-feeshan ta jeeraghey er appaghey feniagh voish y lambaanid dys yn eash aasit echey ny eck. Ta skeealyn appee dy mennick cur ny smoo trimmid er y chohaggloo na er y jantys, as dy mennick t'ad bunnit 'sy traa shagh. T'ad jeigeyryn biallee ny skeealyn appee dy mennick. She fo-haanrey yn skeeal appee eh yn *[[Bildungsroman]]*.

She ceaghlaghyn ennaghtagh çheusthie jeh ny karacteyryn hene co-chialgyn ny skeealyn appee.

## ''Bildungsroman''
'Sy chremeydys lettyraght, s'maylartagh dy mennick ta noaskeealyn appee as *Bildungsroman*, ga dy nee shaanrey ny s'lhea eh yn noaskeeal appee. Ta'n *Bildungsroman* (voish ny focklyn Germaanish *[[Bildung]]*, "ynsagh" ny "kiaddey" as *Roman*, "noaskeeal") goaill stiagh troghyn formoil as bun-chooishagh. T'ee jeeraghey er aase as appaghey shicklaagagh as beasagh y characteyr voish yn aegid dys yn eash aasit, raad dy vel caghlaa yn characteyr scanshoil.

Hie yn shaanrey er n'aafilley voish skeealyn çheerey bentyn rish paitçhyn ronsaghey magh yn dowan son y fortan oc y gheddyn. Ga dy daase yn *Bildungsroman* 'sy Ghermaan, haink er dy ve feer cummaghtagh 'syn Oarpey ec y toshiaght as er feie ny cruinney ny s'anmey. Ren Thomas Carlyle çhyndaa noaskeeal Goethe dys y Vaarle as, lurg e hoilshaghey magh ayns 1824, screeu ram ughtaryn Goaldagh noaskeealyn as ad geddyn ardsmooinaght voish.

Shimmey cummey yn *Bildungsroman* t'ayn, lheid as y *[[Künstlerroman]]* ("noaskeel ellyneyr"), ta jeeraghey er hene-aase ellyneyr.

## Filmyn jeigeyr
'Sy scannaneaght, she shaanrey fillym jeigeyr ta'n fillym appee. Ta filmyn appee jeeraghey er aase shicklaagagh as beasagh y characteyr voish yn aegid dys yn eash aasit. S'caghlaa yn çhaanrey shen voish ny 2020yn na yn "fillym appee moal ta goaill rish najoor moal yn eash aasit 'sy 21d eash", raad foddee dy vel deiney aasit aegey ronsaghey magh mooinjeryssyn giare-heiltagh, staydyssyn beaghee, as staartaghyn cha jeianagh as nyn 20yn as 30yn leah.

Yn aase as y caghlaa persoonagh, t'ad feer scanshoil 'sy çhaanrey, as t'ad croghey er y chohaggloo as freggyrtyn ennaghtagh as cha nee er y jantys. Keayrtyn, ta'n skeeal goll er insh ayns cummey aaçhentyn. Dy shendeeagh, va filmyn appee jeeraghey er guillyn aegey, agh er y gherrid haink orroo jeeraghey er caillinyn chammah ayns filmyn lheid as *[[The Poker House]]* (2008), *[[Winter's Bone]]* (2010), *[[Hick (fillym)|Hick]]* (2011), *[[Girlhood (fillym)|Girlhood]]* (2014), *[[Mustang (fillym)|Mustang]]* (2015), *[[The Diary of a Teenage Girl]]* (2015), *[[Mistress America]]* (2015), *[[The Edge of Seventeen]]* (2016), *[[Lady Bird (fillym)|Lady Bird]]* (2017), as *[[Sweet 20 (fillym 2017)|Sweet 20]]* (2017).

## Imraaghyn
Belén Mozo

She golfeyr keirdey Spaainagh ta cloie er yn LPGA Tour as y Ladies European Tour ee **Belén Mozo** (ruggit er 25 Mean Fouyir 1988).

Myr amateyr, chossyn Mozo y British Ladies Amateur Golf Championship ayns 2006. Ny s'anmey 'sy vlein cheddin, hie ee stiagh 'sy wirran golf USC Trojans. Lurg kiare bleeaney jeh'n gholf colleishagh, haink urree dy ve ny golfeyr keirdey, as ren ee qualleeagh goll stiagh 'syn LPGA Tour myr glass-eairkagh ayns imbagh 2011.

## Imraaghyn

## Kianglaghyn magh
*
Rory McIlroy

She golfeyr keirdey voish Nerin Hwoaie eh **Rory Daniel McIlroy** (ruggit er 4 Boaldyn 1989). She oltey jeh ny turrysyn European Tour as PGA Tour t'eh. T'eh 'sy chied ynnyd ayns rhenk ny golfeyryn share, as ny smoo na 100 shiaghtinyn ceaut echey 'syn ynnyd shen harrish y coorse bea echey. Chossyn eh kiare feniaghtyssyn mooarey, cosney yn U.S. Open (2011), yn PGA Championship (2012), yn Open Championship (2014), as y PGA Championship reesht ayns 2014. Goll rish Jack Nicklaus as Tiger Woods, t'eh coontit mastey tree cloiederyn kiare feniaghtyssyn mooarey y chosney roish my ren eh roshtyn 26 bleeaney d'eash.

Va coorse amateyragh rahoil ec McIlroy, as ren eh roshtyn baare y rhenk World Amateur Golf Ranking feie un hiaghtin as eh 17 bleeaney d'eash ayns 2007. Ny s'anmey 'sy vlein shen, haink er dy ve ny gholfeyr keirdey as chur eh eh hene er bun er yn European Tour. Va'n chied varriaght echey er yn European Tour ayns 2009 as er y PGA Tour ayns 2010. Ayns 2011, as eh 22 vleeaney d'eash, haink er dy ve ny gholfeyr s'aa roshtyn €10 millioonyn ayns faillyn er yn European Tour. Ayns 2012, haink er dy ve ny gholfeyr s'aa roshtyn $10 millioonyn ayns faillyn er y PGA Tour.

Ta McIlroy er ny chloie son yn Oarpey, y Vretyn Vooar as Nerin, as Nerin myr golfeyr amateyragh as keirdey. Ec Cappan Ryder, chloie eh son yn Oarpey noi ny Steatyn Unnaneysit ayns 2010, 2012, 2014, 2016, 2018 as 2021 raad chossyn yn Oarpey yn cappan ayns 2010, 2012, 2014, as 2018.

## Imraaghyn

## Kianglaghyn magh

* 
* 
* 
*
Çhaghteraght Arecibo

She çhaghteraght radio eddyr-rollageagh eh **çhaghteraght Arecibo**. Ta'n çhaghteraght gymmyrkey fysseree vunneydagh bentyn rish y çheelnaue as y Chruinney. V'eh currit ayns troa y dhossan rollageagh bluckanagh M13 ayns 1974. She yn dean v'ec y çhaghteraght na taishbynys cooilleeiney çhaghnoaylleagh y çheelnaue, as cha myr eab goll stiagh ayns cohaggloo rish y vea neuhallooinagh. T'eh er ny ve raait nagh vel eh cooilleeintagh ec fowderyn neuhallooinagh bree chiart y chur rish y chooid smoo jeh ny peeshyn ayn bwooise da cruinnys-moal y jalloo.
 
Hie yn çhaghteraght er ny scaalheaney dys y spoar un cheayrt liorish tonnyn radio er moanaghey menkid ec kelloorey er son aachummey fodreayrtan radio Arecibo 'sy Phurt Verçhagh er 16 Sauin 1974. Va'n çhaghteraght jeerit ec boayl roie M13, mysh 25,000 sollys-vleeantyn voish y Chruinney er yn oyr dy nee çhaglym mooar as cooidjagh dy rollageyn va M13 ec traa as boayl y chelloorey. Tra ta'n çhaghteraght goll er hyndaa dy kiart stiagh ayns graafaghtyn, karacteyryn, as baarnaghyn, ta ny 1,679 bityn y fysseree çheusthie jeh'n çhaghteraght croo yn jalloo ta taishbynit heose.

## Jeeagh er neesht
* Active SETI
* Communication with extraterrestrial intelligence (CETI)
* *[[Cosmos (scannane 2019)|Cosmos]]* scannane far-skeealaght heanse voish y vlein 2019 ta goaill stiagh freggyrt rish çhaghteraght Arecibo
* Rolley çhaghteraghtyn radio eddyr-rollageagh
* METI (Messaging Extraterrestrial Intelligence) (sheshaght)
* Leac Pioneer
* Voyager Golden Record
* Cowrey Wow!

## Imraaghyn
Gemma Atkinson

She cleayneyder, ben-aghteyr, çhebbeyder radio, as aa-chraishteyder drualtagh Sostynagh ee **Gemma Louise Atkinson** (ruggit er 16 Sauin 1984). Chloie ee Lisa Hunter ayns *[[Hollyoaks]]* (2001–2005, 2022) as ayns tree fo-straihyn, *Hollyoaks: After Hours* (2004), *Hollyoaks: Let Loose* (2005) as *Hollyoaks: In the City* (2006), Tamzin Bayle ayns *[[Casualty (straih hellveeish)|Casualty]]* (2011–2012, 2014) as Carly Hope ayns *[[Emmerdale]]* (2015–2017). Ec y traa t'ayn, t'ee çhebbal y claare traa imman er y voggyl radio Hits Radio Network.

## Kianglaghyn magh

* 
*
Earisheyr

Ta **earisheyr** çheet er peiagh ta çhaglym fysseree ayns cummey teks, sheean, ny jallooyn, as ta obbraghey orroo son cummey naightoil y yannoo as y skeaylley magh dys y theay. She earisheyraght yn ennym ta currit er yn obbraghey ta jeant ec earisheyryn.
Arraneys

Ta **arraneys** çheet er yn aght raad dy vel sheeanyn kiaullee goll er croo liorish y ghoo. She **arraneyder** yn ennym ta currit er dooinney ta goaill arraneyn. Ta arraneyderyn cloie kiaull (ariaghyn, loayrtee, arraneyn, a.r.e.) foddee ad goaill marish ny gyn co-immeeaght liorish greieyn kiaullee. Dy mennick, ta sleih goaill arraneyn ayns possan dy chiaulleyderyn, lheid as ayns cor. Foddee arraneyderyn cloie lioroo hene ny marish un ghreie er y chooid sloo (myr t'ayns arrane ellyn ny modyn snagchiaull ennagh) dys possan kiaullee sheeansey ny bann mooar. Shimmey mod arraneys t'ayn, goaill stiagh kiaull ellyn lheid as kiaulldramey as kiaulldramey Sheenagh, kiaull Injinagh, kiaull Hapaanagh, as modyn y chiaull chrauee lheid as sushtallagh, modyn dy chiaull hradishoonagh, kiaull ghowanagh, snagchiaull, kiaull ghroamid, ghazal, as modyn dy chiaull heayagh lheid as pop-chiaull, craa-chiaull, as kiaull ghaunse lectraneagh.
Stiureyder çhellveeish

Ta **stiureyder çhellveeish** çheet er y pheiagh as currym ny h-immeeaghtyn echey ny eck ayns jannoo claare çhellveeish ny meer chlaare. Ta currym ny reihyssyn bentyn rish y stoo reaghee as mod y chlaare echey ny eck as eh ny ee shickyraghey dy vel ashlish y ghienteyder currit roish. Foddee ny currymyn oc goaill stiagh cur eieyn claare er bun, shirrey cohoyrtee, scree scriptyn, plannal 'greimmaghyn', shickyraghey yn sauçhys, stiurey yn fwirran er boayl, stiurey ny cohoyrtee as ny çhebbeyderyn, as gobbraghey marish reagheyder son y troar jerrinagh y chur ry-cheilley. Smoo yn anchaslys t'ayn ayns obbyr y stiureyder çhellveeish bunnit er mod y chlaare, cliaghtaghyn y cholught gientyn, er stoo feerysagh ny far-skeealagh y chlaare, as er reddyn elley lheid as my vel y claare bio ny recortyssit.

## Jeeagh er neesht
*Scaa-screeudeyr
*Crootagh claare çhellveeish
*Gienteyder çhellveeish
*Stiureyder scannane
Scaa-screeudeyr

Ta **scaa-screeudeyr** çheet er peiagh ta jannoo scaa-screeudeyrys, screeu scaa-chloiaghyn da ny meanyn mooarey, as scannaneyn, claareeyn çhellveeish, as gammanyn-feeshan bunnit orroo.

## Kianglaghyn magh
Linda Fiorentino

She aa-aghteyr Americaanagh ee **Clorinda "Linda" Fiorentino** (ruggit er 9 Mayrnt 1958 ny 1960). Ren Fiorentino e toshiaght er y scaailan tra ren ee cloie yn paart toshee 'sy fillym drama appee *[[Vision Quest (scannnane)|Vision Quest]]*, as 'sy vlein cheddin hie ee er eiyrt y fillym shen lesh paart toshee 'sy fillym jantys *[[Gotcha! (fillym 1985)|Gotcha!]]* as paart 'sy fillym *[[After Hours (fillym)|After Hours]]*. 

Hooar Fiorentino ard-ghoo son e paartyn 'sy fillym creauagh an-ghraagh *[[Jade (scannnae)|Jade]]* (1995), 'sy fillym far-skeealaght heanse jantys aitt *[[Men in Black (fillym 1997)|Men in Black]]* (1997) as 'sy fillym fansee aitt *[[Dogma (fillym)|Dogma]]* (1999). Kyndagh rish e cloie 'sy fillym *[[The Last Seduction]]* (1994), chossyn ee Aundyr y New York Film Critics Circle son y Ven-aghteyr Share, Aundyr y London Film Critics' Circle son Ben-aghteyr y Vlein, as v'ee enmyssit son Aundyr BAFTA son y Ven-aghteyr Share ayns Paart Toshee.

## Imraaghyn

## Kianglaghyn magh
*
Nadiia Kichenok

She leddogeyr keirdey Ookraanagh ee **Nadiia Viktorivna Kichenok** (; ruggit er 20 Jerrey Souree 1992). Er 6 Jerrey Geuree ren ee roshtyn mullagh rhenkyn ny singylyn eck tra haink ee stiagh 'sy 100yn ynnyd. Er 31 Jerrey Geuree 2022, ren ee roshtyn y 29oo ynnyd  ayns rhenkyn dooblaghyn y WTA. Ta Kichenok er ny chosney hoght enmyssyn er y WTA Tour, goaill stiagh kiare enmyssyn marish e shuyr lannoonagh Lyudmyla. Chammah's shen, t'ee er ny chosney kiare enmyssyn singyl as 24 enmyssyn dooblagh er yn ITF Women's World Tennis Tour.

## Imraaghyn
Mariia Ulitina

She cloieder badmyntyn ass yn Ookraan as Feniagh Ashoonagh yn Ookraan ee **Mariia Viktorivna Ulitina** (, goll er harrish-lettyraghey myr **Mariya**, **Maria** ny **Marija**; ruggit er 5 Sauin 1991). Hass ee er son yn Ookraan ec Cloiaghyn Olympagh y Touree, 2016 as hie ee dys y vout tarnoal erreish j'ee barriaghtyn y gheddyn noi Saina Nehwal ass yn Injey, va 'sy chied ynnyd 'sy dowan, as noi Lohaynny Vicente ass y Vrasseel 'sy cheim phossanagh.

## Imraaghyn
Tara Donnelly

She lheiltagh ellynagh Manninagh ee **Tara Megan Donnelly** (ruggit er 25 Nollick 1998). She ish va feniagh yn Oarpey Hwoaie (2021) ayns lheiltys laarey. Roish shoh, v'ee shassoo son Nerin ayns co-hirreydyssyn eddyr-ashoonagh.

## Bea leah
Va Donnelly ruggit ayns Mannin ayns 1998. Ta'n çhuyr eck, Chloe, ny lheiltagh chammah. she seyranagh dooblit Nerin as y Reeriaght Unnaneysit t'ee.

## Imraaghyn

## Kianglaghyn magh
*
Zoe Gillings

She skyrreyder boayrd sniaghtey Manninagh as Goaldagh ee **Zoe Gillings-Brier** (ruggit myr **Zoe Gillings** er 14 Mean Souree 1985). Chossyn ee shiaght boynyn ec Cappan FIS y Theihill goaill stiagh boyn airhey. Chloie Gillings ec Cloiaghyn Olympagh y Gheuree ayns 2006, 2010, 2014, as 2018, yn ynrican skyrreyder boayrd sniaghtey Goaldagh cloie ayns kiare Cloiaghyn Olympagh.

## Coorse bea

Va Gillings ruggit ayns Mannin as hoshee ee skyrraghtyn boayrd sniaghtey tra v'ee jeih bleeaney d'eash, erreish j'ee scughey voish y çheeal. T'ee cloie ayns tessen-skyrrey boayrd sniaghtey, as t'ee er ny chosney shiaght boynyn ec Cappan FIS y Theihill ayns Skyrrey Boayrd Sniaghtey. Ayns Cloiaghyn Olympagh y Gheuree ayns 2006, haink Gillings stiagh 'sy 15oo ynnyd 'sy chied chooish skyrrey boayrd sniaghtey da mraane. 'Syn imbagh 2007/08, haink ee stiagh 'sy 6oo ynnyd ec ny X Games ayns Colorado, ny Steatyn Unnaneysit, 'sy 4oo ynnyd ayns kione-chloie Chappan FIS y Theihill 'sy Chorea (Sungwoo), as 'sy 2h ynnyd ayns kione-chloie tessen-skyrrey boayrd sniaghtey ayns Cappan FIS y Theihill 'sy Çhapaan (Gugi-Gifu). Va'n enmys Roortagh y Vlein (Spoyrt sniaghtey) bronnit urree liorish y Çheshaght Olympagh Ghoaldagh ayns 2007/08. 'Syn imbagh 2008/09, haink ee stiagh 'sy trass ynnyd ec cruinnaghtyn Chappan FIS y Theihill ayns Valmalenco, yn Iddaal, as Bad Gastein, yn Austeyr, as chossyn ee Feniaghtssyn Ashoonagh y Ghermaan. Va'n enmys Roortagh y Vlein (Spoyrt sniaghtey) bronnit urree reesht da'n nah vlein eiyrtyssagh liorish y Çheshaght Olympagh Ghoaldagh. Ayns Cloiaghyn Olympagh y Gheuree, 2010, haink Gillings stiagh 'sy 8oo ynnyd ayns cooish ny mraane. Ayns 2010/11, haink ee stiagh 'sy trass ynnyd ayns cruinnaght Chappan y Theihill ayns Arosa, yn Elveeish, as ayns 2011/12, haink ee stiagh 'sy trass ynnyd ayns cruinnaght tessen-skyrrey boayrd sniaghtey Chappan y Theihill ayns Valmalenco. Ayns Cloiaghyn Olympagh y Gheuree, 2014, haink Gillings stiagh 'sy 9oo ynnyd ayns cooish ny mraane raad chaill ee bollagh dys y chione-chloie lurg kione fotograf. Lurg ny cloiaghyn, chaill Gillings e cooney argidoil Olympagh. Va Gillings-Brier reiht son cloie ayns Cloiaghyn Olympagh y Gheuree ayns 2018 ayns Pyeongchang, y Chorea Yiass, y chied skyrreyder boayrd sniaghtey Goaldagh cloie ayns kiare Cloiaghyn Olympagh y Gheuree.

## Bea phersoonagh
Va Gillings ynsit 'sy valley. Phoose ee rish e greinneyder Dan Brier ayns Luanistyn 2014, as lurg shen cheaghil ee e sliennoo dys Gillings-Brier. Ayns Luanistyn 2016, rug y piyr nyn gied phaitçhey.

## Imraaghyn

## Kianglaghyn magh
*
Tetyana Klimchenko

She daawheeylleyder ratçhal keirdey Ookraanagh ee **Tetyana Igorivna Klimchenko** (; ruggit er 8 Boaldyn 1994). T'ee ratçhal ec y traa t'ayn son Fwirran Mooar-heeragh Mraane UCI. Ren ee ratçhal ec Feniaghtys Reayn-ratçhal UCI y Theihill ayns 2015.

## Imraaghyn
Yelyzaveta Holod

She daawheeylleyder ratçhal keirdey Ookraanagh ee **Yelyzaveta Holod** (; ruggit er 30 Sauin 2003). Haink ee stiagh 'sy 7oo ynnyd ayns cooish vraane Grand Prix Velo Erciyes ayns 2021, y troar share eck derrey nish.

## Imraaghyn
Saskia Alusalu

She skyrreyder bieauid Estaanagh ee **Saskia Alusalu** (ruggit er 14 Averil 1994). Hass Alusalu er son yn Estaan ayns Cloiaghyn y Gheuree, 2018, ayns Pyeongchang, y Chorea Yiass.

Chossyn ee y troar share eck tra haink ee stiagh 'sy 4oo ynnyd 'sy toshiaght vooar ec Cappan y Theihill 2017/2018 ayns Calgary, Alberta. Roie ee magh 'sy toshiaght dy leah as vrish ee magh ass y vagher derrey ren tree roortee elley mygeayrt y chosneyder Claudia Pechstein freill urree as berraghtyn urree.

She Alusalu va ymmyrkagh brattagh yn Estaan ec Cloiaghyn Olympagh y Gheuree ayns 2018.

Ayns Luanistyn 2021, ren ee fogrey magh dy row ee irree ass e coorse bea myr skyrreyder bieauid as dy bee ee jeeraghey er e bea phersoonagh. Chammah's ny studeyryssyn ren ee ayns studeyryssyn lheeys neughruggagh ec Ollooscoill Tartu, t'ee er ny gheddyn diploam greinnee.

## Imraaghyn
Lexi Drew

She arraneyder, ben-aghteyr, as daunseyr Americaanagh ee **Lexi Drew** (ruggit er 21 Nollick 2003). Ta enney share urree son yn arrane "FFL" ren ee skeayl magh marish Greg Marks ayns Jerrey Fouyir 2018. Hie ee er oaie cloie 'sy straih strooanagh *[[Hyperlinked]]* liorish YouTube Premium myr oltey jeh'n vann L2M. Chammah's shen, va paart eck ayns feeshan kiaullee yn arrane "You" liorish Dynamite Dylan as Post Malone.

## Bea phersoonagh
Va Drew ruggit as troggit ayns Dallas, Texas. Hoshee ee goaill arraneyn dy folshit tra v'ee tree bleeaney d'eash. Ta braar aeg as shuyr eck.

## Kianglaghyn magh
*
Katharina Mazepa

She craishteyder Austeyragh ee **Katharina Mazepa** (ruggit myr **Katharina Nahlik** er 19 Luanistyn 1995). She aa-hellooder Miss Vienna (2014) t'ee.

## Bea
Va Mazepa troggit 'sy clyst Mariahilf ayns Veen raad hie ee dys Scoill Ghaa-hengagh Veen, as cheau ee un vlein harrish mooir 'sy Valaysia tra v'ee 15 bleeney d'eash. Ren ee studeyryssyn er y jeshaghteyrys çhymmyltaghtoil ec Ollooscoill BOKU ayns Veen.

Ayns 2019, phoose ee rish y diploamagh Americaanagh Shilo Mazepa ayns Spoleto, yn Iddaal. Darree yn piyr jeu dys Washington D.C. ny s'anmey 'sy vlein shen. Ayns 2021, ren Katharina cur stiagh aghin son scarrey poosee as ta'n piyr jeu nish scarrit voish y cheilley. She Amina Dagi, co-streeuder son Miss Universe, ny ben vanshey eck.

## Coorse bea
Va Mazepa crooinit myr Miss Vienna ayns 2014 as t'ee er n'obbraghey myr craishteyder eddyr-ashoonagh voish shen.

## Imraaghyn
Charly Jordan

She craishteyder, arraneyder, as cleayneyder meanyn sheshoil Americaanagh ee **Charly Jordan** (ruggit er 9 Mayrnt 1999). Ta enney urree son yn obbyr eck marish cowraghyn fassan lheid as Pura Vida, Forever 21, as Revolve. Ta ard-ghoo urree er Instagram raad ta begnagh 3 millioonyn dy leih geiyrt urree.

## Bea leah
Va Jordan ruggit as troggit ayns Las Vegas, Nevada, marish e kiare braaraghyn as daa huyr. Ren ee beaghey 'sy Choose Berçhagh feie daa vlein. Tra v'ee ny paitçhey, chloie ee soccer cohirreydagh feie 12 vlein as ren ee cohirrey er y reayn feie daa kiare bleeaney. She feniagh steat tree-keayrtyn v'ee er y reayn.
 
## Kianglaghyn magh
*
*
*
Politickeyr

Ta **politickeyr** çheet er peiagh ta gastey 'sy theihll politickagh ny ayns politickaght phartee, ny er peiagh t'ayns shelloo oik pholitickagh ny ta geiyrt er oik pholitickagh 'sy reiltys. Ta politickeyryn treeal, cummal seose, jiooldey, as croo leighyn ta reirey yn thalloo as, dy lheeadagh, y sleih ta beaghey ayn. Dy lheeadagh, foddee dy ghraa dy nee poltickeyr peiagh erbee ta geearree pooar politickagh ayns reiltys erbee.

## Kianglaghyn magh
Alexa Breit

She craishteyder fassan as cleayneyder meanyn sheshoil Germaanagh ee **Alexa Breit** (ruggit er 5 Mayrnt 1999). Va Breit ruggit as troggit ayns Kaiserslautern, y Ghermaan. V'ee ynsit ayns scoill phreevaadjagh. Hoshiaght, v'eh yn dean ech ve ny lhee neughruggagh roish my daink urree dy ve ny craishteyder as ny cleayneyder meanyn sheshoil.

## Kianglaghyn magh
*
*
*
X (moggyl sheshoil)

She shirveish voggyley sheshoil as vyn-vloggal eh **X**, ta enmyssit lesh y çhenn-ennym echey, **Twitter** foast. T'eh ayns shelloo y cholught Americaanagh X Corp. She ardan raad ta ymmydeyryn postal as eddyr-obbraghey trooid çhaghteraghtyn ta enmyssit postyn (ny enmyssit "tweetyn" dy bunneydagh). Foddee ymmydeyryn recortyssit postal, cur laikyn lesh, as aaphostal postyn, agh s'cagliagh y jargaght t'ec ymmydeyryn neu-recortyssit tweetyn theayagh y lhaih. Ta ymmydyeyryn eddyr-obbraghey lesh X trooid jeeagheyderyn ny cooid vog chionnit hoshee ghleashagh, ny rere claareeyn trooid APIyn. Roish Averil 2020, va ny shirveishyn roshtynagh trooid SMS. Hoshiaght, cha row agh 140 karacteyryn lowit, agh va'n lowanse yrjit dys 280 karacteyryn da çhengaghyn neu-CJK ayns Mee Houney 2017. Ta cagliagh 140 tullee ec postyn sheean as feeshan ec y chooid smoo jeh coontyssyn.

## Imraaghyn

## Kianglaghyn magh

*
Nadine Velazquez

She ben-aghteyr as craishteyder Americaanagh ee **Nadine E. Velázquez** (ruggit er 20 Sauin 1978). Ta enney urree son e paartyn myr Catalina Aruca ayns *[[My Name Is Earl]]* as Sofia Ruxin ayns *[[The League]]*. T'ee er ny chloie ayns filmyn lheid as *[[War (fillym 2007)|War]]* (2007), *[[Flight (fillym 2012)|Flight]]* (2012) as *[[Snitch (s)cannane|Snitch]]* (2013), as v'ee ny h-aghteyr skimmee 'sy straih hellveeish *[[Major Crimes (straih hellveeish)|Major Crimes]]* chammah.

## Kianglaghyn magh
*
Henry Draper

She lhee as rollageyder amateyragh Americaanagh va **Henry Draper** (7 Mayrnt 1837 – 20 Sauin 1882). Ta enney share er myr kioneraadagh y fotografeeaght rollageagh.
Johan Helmich Roman

She cummeyder Barockagh Soolynnagh va **Johan Helmich Roman** (26 Jerrey Fouyir 1694 – 20 Sauin 1758). T'eh er ny ve enmyssit myr "ayr y chiaull Hoolynnagh" ny "Handel ny Soolynnee." She toshiagh Chiaulldramey yn Toolynn v'eh car y chooid smoo jeh Eash y Teyrsnys.
Paulus Potter

She peinteyr Ollanagh va **Paulus Potter** (20 Sauin 1625 (bashtit) – 17 Jerrey Geuree 1654 (oanluckit)). Yeeree eh er beiyn çheusthie jeh reayrtyssyn çheerey marish poynt vondeish injil son y chooid smoo.

Roish my dooar Potter baase liorish çhingys y cleeau as eh 28 bleeaney d'eash, ren eh gientyn mysh 100 peintalyn.
Marie-Claude Bourbonnais

She craishteyder drualtagh as cloie coamree Canadagh ee **Marie-Claude Bourbonnais** (ruggit er 15 Jerrey Fouyir 1979 ayns Sainte-Anne-de-la-Pocatière).

## Coorse bea
Ren Bourbonnais obbraghey myr kiaddeyder coamree as fassan roish my ren ee goaill toshiaght gobbraghey myr craishteyder keirdey tra ren ee shassoo son y feaillere *Dream Team* ayns 2008. Ayns Jerrey Souree 2008, hass ee ayns faghtys soilsheenee son New York Fries, kiartys dellal d'oastanyn bee tappee. Ren Bourbonnais goll er oaie craishtey, goaill stiagh obbyr lesh *American Curves*, *[[Elle (earishlioar)|Elle Canada]]*, *[[FHM|FHM Philippines]]*, *[[People (earishlioar Austrailagh)|People]]*, *[[PlayStation Official Magazine - UK|PlayStation Official Magazine]]*, *Summum* as *[[Toronto Sun]]*, chammah as son cooishyn giastyllagh. Ayns 2010, chur ee e colught hene er bun. Ta Bourbonnais er ny ve craishtey cloie coamree as croo coamraghyn voish 2009, goaill stiagh goaill commee 'sy feaillere *Cosplay for a Cause* ayns 2011 son argid y hroggal dy chooney lurg craa thallooin as tsunami Tōhoku, 2011.

Va Bourbonnais ny loayrtagh ec Anime Weekend Atlanta ayns 2012, as ny h-eie er lheh ec shiartanse dy cho-chruinnaghtyn Americaanagh Hwoaie as Yiass, goaill stiagh Cape & Kimono 2010 as 2011, Ottawa Comiccon 2012, Nadeshicon 2014, Comiccon de Québec 2014, Montreal Comiccon 2014, as Comiccon de Québec 2015. V'ee ry-akin as ry-chlashtyn er claareeyn çhellveeish as radio, as ren Soda Pop Miniatures as Paolo Parente taishbyney ish myr karacteyr ayns ny gammanyn oc. Chammah's shen, chloie ee yn karacteyr Hornet 'sy straih voggylagh *Heroes of the North* 

## Imraaghyn

## Kianglaghyn magh

*
*Marie-Claude Bourbonnais er Cosplay.com
*Marie-Claude Bourbonnais er Model Mayhem
Keeley Hazell

She craishteyder as ben-aghteyr Sostynagh ee **Keeley Rebecca Hazell** (ruggit er 18 Mean Fouyir 1986). She caillin Page 3 v'ee as t'ee er n'obbraghey marish earishlioaryn lheid as *[[FHM]]*, *[[Loaded (earishlioar)|Loaded]]*, *[[Nuts (earishlioar)|Nuts]]* as *[[Zoo Weekly]]*. T'ee er ny chloie chammah er y çhellveeish as, er y gherrid, t'ee er n'yeeraghey er e coorse cloie, lesh paartyn ayns scannaneyn lheid as *[[Horrible Bosses 2]]* (2014) as y straih hellveeish strooanagh *[[Ted Lasso]]* (2020).

## Imraaghyn

## Kianglaghyn magh
* 
*
Sarah Stephens

She craishteyder as ben-aghteyr Austrailagh ee **Sarah Elizabeth Stephens** (ruggit er 7 Mean Souree 1990). Ta enney share urree son cosney yn tostyl Model Search 2006 liorish yn earishlioar *[[Girlfriend (earishlioar)|Girlfriend]]* as er son shooyll ayns Taishbynys Fassan Victoria's Secret ayns 2008 tra v'ee 18 bleeaney d'eash.

## Imraaghyn

## Kianglaghyn magh

*
Kione-cherroo

Ta **kione-cherroo** cur sheese er y voayl raad ta'n chooid smoo jeh currymyn scanshoil reagheydys jeant as co-oardit. Ayns ny Steatyn Unnaneysit, ta kione-cherroo corpagh shassoo son kerroo ec mean ny baare cochorp goaill huggeysyn dagh currym bentyn rish reirey jantyssyn y dellal. 'Sy Reeriaght Unnaneysit, ta'n enmys **ard-oik** ymmydit ayns ynnyd "kione-cherroo" son kione-cherrooyn cochorpyn mooarey. Ta'n enmys goll er ymmyd chammah ayns reagheydyssyn cahnagh.

## Imraaghyn

## Kianglaghyn magh
Antje Utgaard

She craishteyder as ben-aghteyr Americaanagh ee **Antje Utgaard** (ruggit er 20 Luanistyn 1994). Ren *[[Playboy]]* enmyssey ee myr y chied Kate Upton elley erreish j'ee goll stiagh 'sy çhynskyl eunysseyrys. Va Utgaard ruggit ayns balley beg enmyssit Star Prairie, Wisconsin, as hie ee dys yn ollooscoill ayns Ollooscoill Minnesota raad ren ee studeyryssyn er y vargeeaght fassan. Erreish j'ee goaill jerrey rish e studeyryssyn, darree ee dys Los Angeles son jeeraghey er e coorse bea.

Ren ee e toshiaght chloie ayns 2016, tra chloie ee paart beg 'sy fillym *Sable*.

## Imraaghyn

## Kianglaghyn magh
* 
*
Iga Wyrwał

She ben-aghteyr as eear-chraishteyder drualtagh Polynnagh ee **Iga Wyrwał** (ruggit er 20 Toshiaght Arree 1989), ta goll er enney chammah myr **Eva** ny **Eve**.

## Coorse bea
Ayns 2006, darree Wyrwał voish y Pholynn dys Rugby, Warwickshire ayns Sostyn. Ayns 2008, v'ee fo-screeuit myr caillin coodee lesh yn earishlioar *[[Nuts (earishlioar)|Nuts]]*. V'ee taishbynit da'n chied cheayrt ayns Mee Averil y vlein cheddin myr "y vab s'cannyssagh 'sy Vretyn Vooar".

Ta Wyrwał er ny ve ry-akin ayns earishlioaryn fir eigsoylagh, goaill stiagh *[[Front (earishlioar)|Front]]*, y lhieggan Polynnagh jeh *[[Playboy]]* as *[[CKM (earishlioar)|CKM]]*. T'ee er n'yannoo obbyr lesh shiartanse d'ynnydyn-eggey, goaill stiagh *[[MET-Art]]*, *Breathtakers* as *[[Onlytease]]*; as t'ee er ny ve taishbynit 'sy phabyr naight ashoonagh Goaldagh *[[Daily Star (Reeriaght Unnaneysit)|Daily Star]]* myr caillin *[[Page 3]]*.

Ayns 2009, ghow Wyrwał ayrn ayns *[[Taniec z gwiazdami]]*, y lhieggan Polynnagh jeh *[[Strictly Come Dancing]]*, raad haink ee stiagh 'sy 11d ynnyd.

Chloie ee Regina, y nah ven-heshee lesh y Dwarf King, 'sy fillym *[[Your Highness]]* (2011), lesh Danny McBride, James Franco as Natalie Portman.

## Imraaghyn

## Kianglaghyn magh
*
Alana Blanchard

She markiagh tonn as craishteyder keirdey Americaanagh ee **Alana Rene Blanchard** (ruggit er 5 Mayrnt 1990). Ta Blanchard er ny ve markiaght er yn ASP World Tour.

## Imraaghyn

## Kianglaghyn magh

*
*